CELEX: 32005R2023
Language: hr
Date: 2005-12-12 00:00:00
Title: Uredba Komisije (EZ) br. 2023/2005 od 12. prosinca 2005. o izmjeni Uredbe (EZ) br. 3199/93 o uzajamnom priznavanju postupaka za potpuno denaturiranje alkohola radi oslobođenja od trošarine

09/Sv. 002
            
            
               HR
            
            
               Službeni list Europske unije
            
            
               138
            
         32005R2023
   
               L 326/8
            
            
               SLUŽBENI LIST EUROPSKE UNIJE
            
            
               12.12.2005.
            
         
      UREDBA KOMISIJE (EZ) br. 2023/2005
   od 12. prosinca 2005.
   o izmjeni Uredbe (EZ) br. 3199/93 o uzajamnom priznavanju postupaka za potpuno denaturiranje alkohola radi oslobođenja od trošarine
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 27. stavak 4.,
   budući da:
   
               (1)
            
            
               Uredba Komisije (EZ) br. 3199/93 (2) predviđa da denaturante koji se u svakoj državi članici koriste s ciljem potpunog denaturiranja alkohola u skladu s člankom 27. stavkom 1. točkom (a) Direktive 92/83/EEZ treba opisati u Prilogu navedenoj Uredbi.
            
         
               (2)
            
            
               Prema članku 27. stavku 1., točki (a) Direktive 92/83/EEZ države članice moraju osloboditi od trošarine alkohol koji je bio u potpunosti denaturiran u skladu sa zahtjevima bilo koje države članice, pod uvjetom da je takav zahtjev propisno prijavljen i prihvaćen u skladu s uvjetima utvrđenim stavcima 3. i 4. tog članka.
            
         
               (3)
            
            
               Latvija je priopćila nekoliko promjena u postupku denaturiranja broj 2 koje su odobrene Uredbom (EZ) br. 3199/93.
            
         
               (4)
            
            
               Komisija je prenijela navedeno priopćenje drugim državama članicama 25. ožujka 2005.
            
         
               (5)
            
            
               Nisu primljeni prigovori na priopćene zahtjeve.
            
         
               (6)
            
            
               Uredbu (EZ) br. 3199/93 treba stoga na odgovarajući način izmijeniti.
            
         
               (7)
            
            
               Mjere koje propisuje ova Uredba u skladu su s mišljenjem Odbora za trošarine,
            
         DONIJELA JE OVU UREDBU:
   Članak 1.
   Stavak koji se odnosi na Latviju u Prilogu Uredbi (EZ) br. 3199/93 zamjenjuje se sljedećim:
   
      „Latvija
      
      Minimalna količina na 100 litara alkohola:
      
                  1.
               
               
                  mješavina sljedećih tvari:
                  
                              —
                           
                           
                              9 litara izopropil-alkohola,
                           
                        
                              —
                           
                           
                              1 litra acetona,
                           
                        
                              —
                           
                           
                              0,4 grama metilen plavi ili timol plavi ili kristal ljubičasta;
                           
                        
            
                  2.
               
               
                  mješavina sljedećih tvari:
                  
                              —
                           
                           
                              2 litre metiletilketona,
                           
                        
                              —
                           
                           
                              3 litre metilizobutilketona;
                           
                        
            
                  3.
               
               
                  mješavina sljedećih tvari:
                  
                              —
                           
                           
                              3 litre acetona ili izopropil-alkohola,
                           
                        
                              —
                           
                           
                              2 grama denatonium benzoata;
                           
                        
            
                  4.
               
               
                  10 litara etil-acetata.
               
            Minimalna količina na 100 litara dehidriranog etilnog alkohola (koji sadrži najviše 0,5 % vode):
      
                  1.
               
               
                  najmanje 5, a najviše 7 litara benzina ili petroleja.”
               
            
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. prosinca 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 316, 31.10.1992., str. 21. Direktiva kako je izmijenjena Aktom o pristupanju iz 2003.
   
      (2)  SL L 288, 23.11.1993., str. 12. Uredba kako je zadnje izmijenjena Uredbom (EZ) br. 1309/2005 (SL L 208, 11.8.2005., str. 12.).